Зәринә Алтынбаева

**Зәринә Алтынбаева**, Зәринә Әнвәр кызы Алтынбаева (; *[[1985 ел]]ның [[11 гыйнвар]]ы, [[СССР]], [[Казакъстан ССР]], [[Алматы]]*) ― Казакъстанның опера җырчысы (*лирик-колоратуралы сопрано*) . Казакъстанның атказанган эшлеклесе.

## Тәрҗемәи хәле
1985 елның 11 гыйнварында Алматыда (*вариант*: Карагандыда) туган. Әти-әнисе ― сәнгатьтән ерак торган, гади эшче гаиләсе. Сеңлесе Мәдинә («Маду» исеме астында җырлаган). 1990-еллардан соң  гаилә таркалган, әнисе ике кызын үзе генә тәрбияләгән (*хәзер вафат*). Әтисе Әнвәр ― татар, әнисе Рәисә уйгыр милләтеннән булган. Әнисе ягыннан әбисе Кытайда опера театрында җырлаган, бабасы язучы-драматург булган. Нәселендә шулай ук казакъ һәм үзбәк тамырлары бар, үзен уйгыр дип саный. 

Караганды шәһәрендә Бучин исемендәге республика сәнгать мәктәбендә укыган. 2002 елда Кормангазы исемендәге Казакъ милли консерваториясенә «вокал сәнгате» белгечлеге буенча укырга кергән (Бибигөл Түләгәнова кызы Мәрьямгөл Түләгәнова (1952―2007) классы).

2010 елда Вестминстер  (Лондон) бик яхшыга тәмамлаган, анда сәнгать бакалавры дәрәҗәсен алган.

2011 елда Лондонның  университетын бик яхшыга тәмамлаган, музыка магистры дәрәҗәсен алган («Performance and related studies» курсы, Нэн Кристи классы)  .

2014 елда  (Санкт-Петербург) яшь опера җырчылары академиясенә укырга кергән. 

2014 елдан Абай исемендәге Дәүләт академия  (Алматы шәһәре) җырлый.

Гастрольләрдә актив катнаша, Pergolesi Opera Theater (Италия), Астана Опера (Казакъстан), Палиашвили исемендәге опера һәм балет театры (Грузия), Tokyo Bunka Kaikan (Япония), Мария театры, Геликон Опера (Россия) кебек дөнья опера театрлары сәхнәләрендә чыгыш ясаган.

2017 елда Димаш Кудайберген белән дуэтта «Алматы-Арена» спорт комплексында узган XXVIII Кышкы  ачу тантанасында чыгыш ясаган.

2020 елда «Bliss International» Япония лейблы астында «Барокко энҗеләре» сольный альбомын чыгарган. Альбом Болгариядә сату лидеры булган.

2022 елда Казакъстан артистлары төркеме составында Берлин  Камера залында Германия һәм Казакъстан арасында дипломатик мөнәсәбәтләр урнаштыруның 30 еллыгы уңаеннан чыгыш ясаган.

2022 елда Азәрбайҗан дәүләт академия  (Баку) сәхнәсендә Кристоф Глюкның «Орфей һәм Эвридика» операсында чыгыш ясаган.

2024 ел азагында (премьерасы 29, 30 ноябрьдә, 1 декабрьдә) Алматыда Абай исемендәге милли опера һәм балет театрында сәхнәгә куелган «Хан Солтан. Алтын Урда» операсында баш партияне башкарган.

## Иҗади уңышлары
* 2018 ― «V Alion Baltic International Music Competition» халыкара конкурсы (Латвия) ― *I премия*.
* 2018 ― «XVI Tokyo Music Competition» халыкара конкурсы (Япония) ― *I премия һәм тамашачылар симпатиясе призы*.
* 2019 ― «Montecatini Opera Competition» халыкара опера конкурсы (Монтекатини, Италия) ― *лауреат*.

## Опера репертуары
Җырчы *бельканто* һәм *веризм* репертуарын башкара, ләкин *барокко* чоры музыкасына өстенлек бирә.

## Бүләкләре, мактаулы исемнәре
;Казакъстан Республикасының дәүләт бүләкләре:
* 2019 ― «Халык рәхмәте» (Халық алғысы) медале
* 2021 ― Казакъстан Республикасының «Хөрмәт» ордены («Құрмет» ордены)
* Казакъстанның атказанган эшлеклесе ()

## Шәхси тормышы
Кызы Томирис (2011).

## Искәрмәләр

## Сылтамалар
* Рәсми сайт 
*  ''Иван Черминский''. Откровение Зарины Алтынбаевой. YouTube видео, 1:19:59

Төркем:Әлифба буенча музыкантлар
Төркем:Әлифба буенча җырчылар
Төркем:XXI гасыр җырчылары
Төркем:Казакъстан җырчылары
Төркем:Казакъстанның опера җырчылары
Төркем:Казакъстанның атказанган эшлеклеләре
Төркем:«Құрмет» ордены кавалерлары
Төркем:Сопранолар
Төркем:Шәхесләр:Алматы опера һәм балет театры
Төркем:Алматы консерваториясен тәмамлаучылар